cyanic-selkie/wikianc huggingface dataset:
Ժաիր Բոլսոնարու
Հայացքներ
Հանդիսանում է ժամանակակից ժողովրդավարության և ձախ ուժերի անհաշտ քննադատը։ Անվարան հանդես եկավ այնպիսի հայտարարություններով, որոնք գնահատվում էին որպես ռասիստական, հոմոֆոբ և կնատյաց. սևամորթ ակտիվիստներին անվանում էր «կենդանիներ, որոնց ժամանակն է կենդանաբանական այգի տանելու», քննադատում է կառուցողական գործողությունը, ծայրահեղ նեգատիվորեն է տրամադրված ԼԳԲՏ֊ի իրավունքների նկատմամբ , հաճախ վիրավորում է կին քաղաքական գործիչներին։ Իր մրցակից Մարիա դու Ռոսարիուին (ով իրեն անվանել էր «բռնավոր») նա նկատողություն արեց և նշեց, որ «նա անգամ արժանի չէ իր կողմից բռնաբարված լինելու» , ինչի պատճառով դատարանի կողմից տուգանվեց, իսկ արարքը որակվեց «նյութական վնաս» ։ Հանդես է գալիս տնտեսական լիբերալիզմի օգտին , դեմ է հողային բարեփոխումներին , աշխարհականությանը և թմրանյութերի օրինականացմանը ։
Որպես նմանականության օրինակներ նա նշում էր Պերուի նախագահ Ալբերտո Ֆուխիմորիին, ով ցրել էր խորհրդարանը և դատապարտվել էր բազմաթիվ հանցագործությունների պատճառով, և Դոնալդ Թրամփին, ում պոպուլիստական լոզունգներով էլ ինքը ոգեշնչվում է։ Ամերիկացի լրագրող Գլեն Գրինվալդը Բոլսոնարուին անվանեց «ամենակնատյաց և ատելության ֆոնի վրա հիմնված նախընտրական հայտարարություններով կերպարն աշխարհում» ։ Բրիտանական The Economist ամսագիրը նրան բնորոշել է որպես «ռադիկալ», «կրոնական ազգայնամոլ», «իրավական ժողովրդավար» և «բռնակալների ջատագով» ։
Ժաիր Բոլսոնարուն խոստացավ՝ իր՝ նախագահ ընտրվելու դեպքում, իր երկրում փակել Պաղեստինյան ազգային վարչության հյուպատոսությունը, քանի որ «Պաղեստինը պետություն չէ» ։
Արտաքին հղումներ
Կատեգորիա:Պետության գործող ղեկավարներ Կատեգորիա:Բրազիլիայի նախագահներ Կատեգորիա:Բրազիլացի հակակոմունիստներ Կատեգորիա:Բրազիլացի պետական գործիչներ Կատեգորիա:Բրազիլիայի քաղաքական գործիչներ
Ենա
Ենա (արտասանություն՝ [ˈjeːna], Jena), համալսարանական քաղաք Գերմանիայում, Թյուրինգիայի երկրորդ խոշորագույն քաղաքը։ Մոտակա Էրֆուրտ և Վայմար քաղաքների հետ միասին այն հանդիսանում է շուրջ 500000 բնակիչ ունեցող Թյուրինգիայի կենտրոնական մետրոպոլիտենը։ Ենայի բնակչությունը կազմում է 110000 մարդ։ Ենան կրթության և հետազոտության կենտրոն է։ 1558 թվականին այստեղ է հիմնադրվել Ֆրիդրիխ Շիլլերի համալսարանը, որն այսօր ունի 21000 ուսանող, իսկ Ernst-Abbe-Fachhochschule Jena-ն ունի 5000 ուսանող։ Բացի այդ, այստեղ կան առաջատար գերմանական հետազոտական ընկերությունների բազմաթիվ ինստիտուտներ։
Ենա քաղաքի մասին առաջին անգամ հիշատակվել է 1182 թվականին։ Մինչև 19-րդ դար այն եղել է փոքր քաղաք։ 20-րդ դարի մեծ մասը Ենան եղել է օպտիկական արդյունաբերության համաշխարհային կենտրոն այնպիսի կազմակերպություններով, ինչպիսիք են՝ Carl Zeiss, Schott և Jenoptik (1990 թվականից)։ Ենան Գերմանիայի մի քանի միջին քաղաքներից մեկն է, քաղաքի կենտրոնում ունի մի քանի բարձրահարկ շենքեր կան՝ օրինակ JenTower: 1790-1850 թթ. Ենան եղել է գերմանական Նախամարտյան հեղափոխության, ինչպես նաև ուսանողական ազատական, միասնական շարժման և գերմանական ռոմանտիզմի կենտրոնական կետը։ Այս ժամանակահատվածում Ենայի հայտնի անձինք էին՝ Ֆրիդրիխ Շիլլերը, Յոհան Գոթլիբ Ֆիխտեն, Գեորգ Վիլհելմ Ֆրիդրիխ Հեգելը, Նովալիսը և Ավգուստ Վիլհելմ Շլեգելը։
Քաղաքի տնտեսությունը հիմնված է բարձր տեխնոլոգիաների արդյունաբերության և հետազոտությունների վրա։ Օպտիկական և ճշգրիտ արդյունաբերության ոլորտը տնտեսության առաջատար ճյուղ է, իսկ ծրագրային ապահովման, թվային բիզնեսի և կենսատեխնոլոգիայի զարգացումն առաջնային է։ Բացի այդ, Ենան նաև շրջակա շրջանների համար ծառայությունների հանգույց է։
Ենան գտնվում է Թյուրինգիայի արևելքում գտնվող լեռնոտ լանդշաֆտում՝ Զալե գետի լայն հովտում։
Միջին դարեր
Մինչև Բարձր Միջին դարերը Զալեն սահման է եղել արևմուտքում գերմանական շրջանների, արևելքում՝ սլավոնական շրջանների միջև։ Որպես գետաբաժան Ենան հարմար է տեղակայված եղել։ Այնուամենայնիվ, եղել են Զալե գետի ավելի կարևոր հատումներ, ինչպիսիք են հարևան քաղաքները Նաումբուրգը հյուսիսից և Զալֆելդը հարավից, այնպես որ միջնադարում Ենայի համապատասխանությունն ավելի տեղական էր։ Ենան առաջին անգամ պարզորոշ հիշատակվում է 1182 թվականի փաստաթղթում։ Տարածաշրջանի առաջին տեղական ղեկավարները Լոբդեբուրգի լորդներն էին Լոբեդայի մոտակայքում գտնվող իրենց համանուն ամրոցով, քաղաքի կենտրոնից մոտավորապես 6 կմ հարավ՝ Զալե հովտի արևելյան բլրին։
13-րդ դարում Լոբդբուրգի լորդերը հովտում հիմնել են երկու քաղաք` արևմտյան ափին Ենան և Լոբեդան, որն այսօր Ենայի համայնքներից է։ 1230 թվականին Ենան ստացավ քաղաքի իրավունքներ և ներկայիս Fürstengraben-ի, Löbdergraben-ի, Teichgraben-ի և Leutragraben-ի միջև հաստատվել է քաղաքային ցանց։ 13-րդ դարի վերջում և 14-րդ դարի սկզբում քաղաքն ունեցել է շուկա, հիմնական եկեղեցի, քաղաքապետարան, խորհուրդ և քաղաքային պատեր՝ լինելով զարգացող քաղաք։ Այդ ժամանակ քաղաքի տնտեսությունը հիմնված էր գինու արտադրության վրա։ Երկու վանքերը՝ Դոմինիկյան միաբանության (1286 թ.) և Քիստերյան (1301) ամբողջացնում են Ենայի միջնադարյան տեսքը։
Երբ 14-րդ դարի կեսերին Թյուրինգիայում քաղաքական հանգամանքները փոխվեցին, 1331 թվականին Լոբդբուրգի թուլացած լորդերը վաճառեցին Ենան Վետիններին։ Ենան ստացավ Գոթայի քաղաքային օրենքը և քաղաքացիները 14-րդ և 15-րդ դարերում ամրապնդեցին իրենց իրավունքներն ու հարստությունը։ Վետիններին ավելի շատ հետաքրքրում էր իրենց մոտակայքում գտնվող Վայմար քաղաքը, ուստի Ենան ինքնուրույն զարգանալու հնարավորություն ուներ։
Վաղ ժամանակակից շրջան
Բողոքական բարեփոխումները քաղաք բերվեցին 1523 թվականին։ Մարտին Լյութերը այցելեց քաղաք` եկեղեցական հարաբերությունները վերակազմավորելու համար, և Ենան դարձավ իր վարդապետության վաղ կենտրոնը։ Հետագա տարիներին Դոմինիկյան և Կարմելիտի միաբանությունները հարձակման ենթարկվեցին և վերացվեցին 1525 թվականին (Կարմելիտե) և 1548 թվականին (Դոմինիկյան)։
Ենայի պատմության մեջ կարևոր քայլ էր 1558 թվականին համալսարանի հիմնադրումը։ Այն հիմնադրել է Ջոն Ֆրեդերիկը, քանի որ նա Վիտենբերգում Շմալկալդյան պատերազմից հետո կորցրել էր իր հին համալսարանը։ Փոքրիկ սառցե դարաշրջանի ընթացքում գինեգործությունը նվազել է և նոր բուհը դարձել է քաղաքի եկամտի կարևոր աղբյուրներից մեկը։ Նույն դարաշրջանը բուռն էր տպարանային բիզնեսի համար, քանի որ աճել է լյութերական դոկտրինայի գրքերի կարևորությունը (և բնակչության կարդալու ունակությունը), իսկ Ենան Լայպցիգից հետո դարձավ Գերմանիայի երկրորդ ամենամեծ տպագրական վայրը։
16-րդ դարից սկսած Էռնեստինյան դինաստիայի օրոք կատարվեցին բազմաթիվ տարածքային բաժանումներ։ Սկզբում Ենան մնաց որպես Սաքսեն-Վայմարի մի մասը, իսկ 1672 թվականին այն դարձավ իր փոքրիկ դքսության մայրաքաղաքը (Սաքսեն-Ենա)։ 1692 թվականին երկու դուքսերից հետո (Բերնհարդ II և Յոհան Վիլհելմ), Սաքսեն-Ենայի դուքսերը մահացան, և դքսությունը դարձավ Սաքսեն-Էյզենախի մի մասը, 1741 թվականին՝ Սաքսեն-Վայմարի դքսություն, որինպատկանեց մինչև 1809 թվականը։ 1809-1918 թթ. Ենան դարձավ Սաքսեն-Վայմար-Էյզենախի դքսության մի մասը (1815 թվականից՝ Մեծ դքսություն)։
19-րդ դար
1790-ական թվականներին համալսարանը գերմանական շրջաններում դարձավ խոշորագույն և ամենահայտնի համալսարաններից մեկը և Ենան դարձավ իդեալիստական փիլիսոփայության (Յոհան Գոթլիբ Ֆիխտե, Գեորգ Վիլհելմ Ֆրիդրիխ Հեգել, Յոհան Ֆրիդրիխ Շիլլեր և Ֆրիդրիխ Շելինգ) և վաղ ռոմանտիզմի (այնպիսի բանաստեղծներ, ինչպիսիք են Նովալիսը, Ավգուստ և Ֆրիդրիխ Շլեգելները և Լյուդվիգ Յոհան Թիքը) կենտրոն։ 1794 թվականին բանաստեղծներ Գյոթեն և Շիլլերը հանդիպեցին համալսարանում և հիմք դրվեց նրանց երկարատև բարեկամությանը։ Հետևաբար, բարձրացավ համալսարանի և Սաքսեն-Վայմար-Էյզենախի դքսության հեղինակությունը։
1806 թվականի հոկտեմբերի 14-ին Նապոլեոնը կռվել և հաղթել է պրուսական բանակին Ենա-Աուերշտրեդտի ճակատամարտում։ Ֆրանսիական օկուպացիայի դեմ դիմադրությունը ուժեղ էր հատկապես ուսանողների շրջանում։ 1813 թվականին ուսանողների մեծ մասը պայքարում էր Կյուտցով ազատ կորպուսում։ Երկու տարի անց քաղաքում հիմնադրվեց Urburschenschaft եղբայրությունը։
19-րդ դարի վերջին հայտնի կենսաբան Էռնստ Հեկկելը համալսարանում պրոֆեսոր էր։ Գիտության և բժշկության ֆակուլտետների ընդլայնումը սերտորեն կապված էր 1871 թվականին Ենայում տեղի ունեցած արդյունաբերական աճի հետ։ Ենայում արդյունաբերականացման նախնական կայծը երկաթուղային (համեմատաբար ուշ) կապն էր։ Զաալ երկաթուղին (Saalbahn-ը բացվել է 1874 թվականին) Հալլեից և Լայպցիգից Զալե հովտով կապվում էր Նյուրնբերգի հետ և Վայմար-Գերա երկաթգիծը (բացվել է 1876 թվականին) Ենան կապում էր արևմուտքում Ֆրանկֆուրտի և Էրֆուրտի հետ, արևելքում՝ Դրեզդենի և Գերայի հետ։ Արդյունաբերության հայտնի ռահվիրաներից էին Կարլ Ցեիսը և Էռնստ Աբբեն (իրենց Carl Zeiss AG- ընկերությամբ), ինչպես նաև Օտտո Շոտը (Schott AG): Այդ ժամանակից ի վեր օպտիկական իրերի, ճշգրտության մեքենաների և լաբորատոր ապակու արտադրությունը եղել է Ենայի տնտեսության հիմնական ճյուղը։ Ցեիսը, Աբբեն և Շոտը եղել են սոցիալական բարեփոխիչներ, որոնք ցանկանում էին բարելավել իրենց աշխատողների կենսապայմանները և ընդհանրապես տեղական հարստությունը։
Երբ 1889 թվականին Ցեիսը մահացավ, նրա ընկերությունը անցավ Կարլ Ցեիս հիմնադրամին, որն ընկերության եկամուտների մեծ մասն օգտագործում է սոցիալական նպատակներով, ինչպիսիք են համալսարաններում հետազոտական ծրագրերը և այլն։ Այս մոդելը գերմանական այլ ընկերությունների համար օրինակ հանդիսացավ (օրինակ՝ Robert Bosch Stiftung):
20-րդ դար
Արդյունաբերականացումը սկզբունքորեն փոխեց Ենայի սոցիալական կառուցվածքը։ Նախկին ակադեմիական քաղաքը դարձավ աշխատանքային քաղաք. Երկրորդ համաշխարհային պատերազմի սկզբում բնակչության թիվը 1870 թվականին 8000-ից հասավ մինչև 71000-ի։ Քաղաքը տարածվեց Զալե հովտի երկայնքով դեպի հյուսիս և հարավ և նրան հարակից հովիտներով դեպի արևելք և արևմուտք։ 1901 թվականից  քաղաքում սկսեց գործել տրամվայի համակարգը և համալսարանը ստացավ նոր հիմնական շենք (ստեղծվել է 1906-1908 թվականներին,  նախկին ամրոցի տեղում)։ 1920 թվականին Թյուրինգիայի հիմնադրումից հետո Ենան երեք մեծ քաղաքներից մեկն էր (Վայմարի և Գերայի հետ միասին, մինչ Էրֆուրդը մնացել էր Պրուսիայի մի մասում) և 1922 թվականին այն դարձավ անկախ քաղաք։ Ժամանակակից օպտիկական և ապակու արդյունաբերությունը լայն թափ ստացավ և քաղաքը բարգավաճեց Վայմարյան հանրապետությունում։
Նացիստական ժամանակաշրջանում Ենա քաղաքում խորացել են ազդեցիկ ձախ թևի (կոմունիստների և սոցիալ դեմոկրատների) և աջ թևի նացիստական միջավայրերի միջև։ Մի կողմից համալսարանը տուժում էր իր անկախության դեմ նոր սահմանափակումներից, մյուս կողմից այն ամրապնդեց նացիստական գաղափարախոսությունը, օրինակ `սոցիալական մարդաբանության դասախոսությամբ (որը ձգտում էր գիտականորեն օրինականացնել նացիստական ռասայական քաղաքականությունը)։ 1938 թվականի Բյուրեղապակյա գիշերը Ենայում հանգեցրել է հրեաների դեմ խտրականության, որոնցից շատերը կամ գաղթել են, կամ գերմանական կառավարության կողմից ձերբակալվել և սպանվել։ Սա թուլացրեց ակադեմիական միջավայրը, քանի որ շատ գիտնականներ հրեաներ էին (հատկապես բժշկության բնագավառում)։ 1945 թվականին, Երկրորդ համաշխարհային պատերազմի ավարտին Ենան սաստիկ ռմբակոծվել է ամերիկյան և բրիտանական դաշնակիցների կողմից։ 709 մարդ սպանվեց, 2000-ը վիրավորվեց և միջնադարյան քաղաքի կենտրոնի մեծ մասը ոչնչացվեց, սակայն պատերազմի ավարտից հետո մաս-մաս վերականգնվեց ։ Այնուամենայնիվ, Ենան Թյուրինգյան այն քաղաքն էր, որի ոչնչացման մակարդակը գերազանցել է միայն Նորդհաուզենը։ 1945 թվականի ապրիլի 13-ին ամերիկյան զորքերը շրջափակել են քաղաքը և 1945 թվականի հուլիսի 1-ին մնացել է Կարմիր բանակին։
1945 թվականին Ենան ընկել է Խորհրդային Միության օկուպացման գոտում Գերմանիայի հետպատերազմյան շրջանում։ 1949 թվականին այն դարձել է Գերմանիայի Դեմոկրատական Հանրապետության (ԳԴՀ) մաս։ Սովետական բանակը ապամոնտաժել է Ցայսի և Շոտ գործարանների մեծ մասերը և դրանք տարել Խորհրդային Միություն։ Մյուս կողմից 1950 թվականին ԳԴՀ կառավարությունը հիմնադրել է նոր դեղագործական գործարան՝ Jenapharm-ը, որն այսօր Bayer-ի մաս է կազմում։ 1953 թվականին Ենան ԳԴՀ քաղաքականության դեմ Արևելյան Գերմանիայի ապստամբության կենտրոնն էր։ Ցույցերի 30 հազար մասնակիցներ խորհրդային տանկերից կրակ արձակեցին։
Հաջորդ տասնամյակների ընթացքում քաղաքային պլանավորման մեջ որոշ արմատական փոփոխություններ տեղի ունեցան։ 1960-ական թվականներին JenTower-ի կառուցման համար պատմական քաղաքի կենտրոնի մի մասը քանդվեց։ Երկնաքերի դիմացի Eichplatz հրապարակը դեռևս կառուցված չէ և նրա ապագան շարունակական քննարկման առարկա է։ Մեծ Պլատենբաու բնակավայրերը զարգացել են 1970- 1980-ական թվականներին, քանի որ բնակչության թիվն աճում էր, իսկ բնակարանային պակասն անընդմեջ առկա էր։ Հյուսիսում (Ռաուտալի մոտ) և հարավում (Վինցերլայի և Լոբեդայի շուրջ) հիմնվեցին նոր թաղամասեր։ 1980-ականների վերջին Ենա քաղաքում ԳԴՀ կառավարության դեմ ընդդիմությունն  ուժեղացրեց իր գործողությունները։ 1989 թվականի աշնանը, նախքան ԳԴՀ կառավարության լուծարումը, տեղի ունեցան քաղաքի պատմության մեջ ամենամեծ բողոքի ցույցերը։
1990 թվականից հետո Ենան դարձավ Թյուրինգիայի վերահիմնադրված նահանգի մի մասը։ 1990-ական թվականների ընթացքում արդյունաբերությունը լուրջ ճգնաժամի առջև կանգնեց, սակայն անցում կատարեց շուկայական տնտեսության, և այսօր Արևելյան Գերմանիայի առաջատար տնտեսական կենտրոններից է։ Բացի այդ, համալսարանն ընդարձակվեց և ստեղծվեցին բազմաթիվ նոր հետազոտական ինստիտուտներ։
Կլիմա
Համաձայն Կյոպպենի կլիմայական դասակարգման՝ Ենան ունի խոնավ ցամաքային կլիմա (Dfb) կամ ծովային կլիմա (Cfb) : Ամառները տաք են, երբեմն՝ խոնավ, ձմեռները համեմատաբար ցուրտ են։ Քաղաքի տեղագրության շնորհիվ ձմռանը ստեղծվում է ջերմաստիճանի ինվերսիա (բավականին ցուրտ գիշերներ` -20 °C), ամռանը՝ տոթ և  օդի անհամաչափ տեղաշարժ։ Տարեկան տեղումները՝ 585 միլիմետր, տարեկան անձրևները՝ չափավոր։ Թեթև ձյուն հիմնականում լինում է դեկտեմբեր-փետրվար ամիսներին, սակայն ձյան ծածկը սովորաբար երկար չի մնում։ Միջնադարում Ենան հայտնի էր իր լանջերին աճող գինեգործության այգիներով։ Ներկայումս գինեգործության աճող գոտիները գտնվում են Զալե գետից 20 կիլոմետր ցած։ Ափամերձ տարածքների և դիրքի հեռավորության պատճառով քամու արագությունը շատ ցածր է, գերակշռող ուղղությունը SW է։
Վարչական բաժանում
Ենան հյուսիսում սահմանակից է Զալե Հոլցլանդ շրջանին՝ Լեեստեն, Նոյենգյոննա, Գոլմսդորֆ համայնքներով, արևելքում՝ Ենալոբնից, Գրոսսլյոբիխաու և Շլյոբեն,  հարավում՝ Լաասդորֆ, Ցյոլնից, Զուլցա, Ռոտենշտեյն, Միլդա և Բուխա, արևմուտքում՝ Վայմարեր Լենդը  Դյորբրիչեն, Գրոսշվաբհաուզեն և Զալեպլատե համայնքներին։
Մնացած շրջաններն ավելի շատ գյուղական կառույցներ են՝
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի համալսարանական քաղաքներ‎
Բալուկլի
Բալուկլի, գետակ Հյուսիսային Միջագետքում։ Հոսում է Ամիդ քաղաքի Թափախանա և Սալախանա թաղամասերով, աշխատեցնում տեղում և շրջակայքում եղած ջրաղացներն ու ոռոգում շուրջ 12000 բանջարանոցներ ։
Ծանոթագրություններ
Կատեգորիա:Հայկական լեռնաշխարհի գետեր Կատեգորիա:Թուրքիայի գետեր
Ռոդ Թաուն
Ռոդ Թաուն (Road Town), բրիտանական Վիրջինյան կղզիների մայրաքաղաք, քաղաք՝ տեղակայված Տորտոլա կղզում։ Քաղաքը գտնվում է ձիարշավային նավահանգիստ Ռոդ Հարբորի հյուսիսային ափի միջնամասում։ Բնակչությունը կազմում է շուրջ 9400 մարդ (2004 թվական) ։ Քաղաքի անունը ծագում է the roads-«ճանապարհներ» բառից, վայր, որտեղ մարդիկ կարող են կանգնել խարիսխի վրա՝ ափից ոչ հեռու։ Ծովից 67 ակր տարածք էր նվաճվել՝ Վիքհեմ Բեյ (Wickham Bay) անվանմամբ։ Այս տարածքը հետագայում դարձավ զբոսաշրջության կենտրոն։ Քաղաքի ամենահին կառույցը նախկին թագավորական բանտն է, որը գտնվում է Մեյն փողոցում (Main Street): Բանտը կառուցվել է 1840-ական թվականներին։ Քաղաքը համարվում է Կարիբյան ավազանում նավերով բեռնափոխադրության կարևորագույն կենտրոններից մեկը։
Քաղաքի սահման
Պարզ չէ, թե որտեղ է սկսվում քաղաքի սահմանը։ Արևմտյան կողմից մուտքը քաղաք ազդարարվում է ճանապարհային նշանով, որը դրված է Սլեն հովտի ստորոտում (Slaney Hill). Մինչդեռ ավանդաբար ենթադրվում է, որ քաղաքը սկսվում է Ռոդ կոչվող ստորջրյա ժայռից (Road Reef) և Ֆորտ Բյորտից (Fort Burt), և որ «Ռիֆ պողոտա» (Prospect Reef) հյուրանոցը, որն զբաղեցնում է նրանց միջև ընկած գրեթե ամբողջ տարածությունը, դե յուրե չի պատկանում Ռոդ Թաունին։ Քաղաքի արևելյան սահմանը դարձյալ հստակ չէ՝ քաղաքը սկսվում է Պորտ Պյորսել (Port Purcell) շրջանից ներքև գտնվող Ֆորտ Ջորջի՞ց, թե՞, այնուամենայնիվ, տարածքում ներառվում է նաև Բոերս Բեյը (Baughers' Bay): Ֆորտ Բյորտը և Ֆորտ Ջորջը պատմականորեն համարվում են արևմուտքի և արևելքի սահմանները և նախկինում օգտվում էին բրիտանական թագի պաշտպանությունից։
Արտաքին հղումներ
Կատեգորիա:Բրիտանական Վիրջինյան կղզիներ
Պաժ (Ելնատի ստորին վտակ)
Պաժ (Паж), գետ Ռուսաստանում, հոսում է Իվանովոյի մարզում։ Գետաբերանը տեղակայված է Ելնատ գետի ափին։ Գետի երկարությունը 13 կմ է, ավազանի տարածքը 57 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վոլգա գետն է։ Գետի ենթաավազանը (Վերին) Վոլգայի վտակների ավազաններն են՝ մինչև Ռիբինսկի ջրամբար։ Գետի գետային ավազանը (Վերին) Վոլգա գետն է՝ մինչև Կույբիշևի ջրամբար (առանց Օկա գետի ավազանի)։ Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Բազել ՖԱ
ՖԱ Բազել 1893 (Fussball Club Basel 1893), առավել հայտնի է որպես Բազել ՖԱ կամ Բազել , շվեյցարական ֆուտբոլային ակումբ Բազելից։ Բազելը Շվեյցարիայի ամենահաջողակ ակումբներից է։ Այն հաղթել է Շվեյցարիայի առաջնությունը 20 անգամ, որը երկրորդ լավագույն արդյունքն է շվեյցարական ակումբների համար։
Բազելի ամենահաջողակ ժամանակաշրջաններից մեկը 1960-ական և 1970-ական թվականներն էին։ 1967 թ.-ից 1980 թ.-ը ընկած ժամանակահատվածում Բազելը 7 անգամ դարձել է Շվեյցարիայի չեմպիոն։ 1980-ականներին Բազելում սկսվեցին բարդ ժամանակներ։ Նրանք երկար ժամանակ չխաղացին եվրոպական առաջնություններում, իսկ 1987 թվականին դուրս մնացին երկրորդ դիվիզիոն։ 2000-ական թվականներին Բազելը վերադարձավ Շվեյցարիայի բարձրագույն դիվիզիոն՝ 2002 թվականին հաղթելով Շվեյցարիայի առաջնությունը 22 տարվա մեջ առաջին անգամ։ Հետագա 13 մրցաշրջաններում ակումբը հաղթեց առաջնությունը ևս 9 անգամ։ Բացի դրանից Բազելը նաև 12 անգամ հաղթել է Շվեյցարիայի գավաթը։
1999-2000 մրցաշրջանից հետո ամեն մրցաշրջանում Բազելը մասնակցել է եվրոպական առաջնություններին։ 2001-2002 մրցաշրջանում նրանք հասել են Ինտերտոտո գավաթի եզրափակիչ, սակայն այնտեղ պարտվել Աստոն Վիլլային։ 2002-2003 մրցաշրջանում նրանք հասան Չեմպիոնների Լիգայի երկրորդ խմբային փուլ։ 2005-2006 մրցաշրջանում հասան ՈՒԵՖԱ Գավաթի քառորդ եզրափակիչ։ Բազելը Չեմպիոնների Լիգայում ամենաշատ մրցաշրջաններ անցկացրած շվեյցարական թիմն է՝ 7 մրցաշրջաններով։ Այն նաև միակ շվեյցարական ակումբն է, որը որակավորվել է միանգամից Չեմպիոնների Լիգայի խմբային փուլ՝ առանց որակավորման փուլի։
2011-2012 մրցաշրջանում Չեմպիոնների Լիգայի խմբային փուլում Մանչեսթեր Յունայթեդին հաղթելուց հետո Բազելը դուրս եկավ 1/8 եզրափակիչ։ Այստեղ նրանք խաղացին Բավարիայի հետ՝ առաջին խաղում հաղթելով 1-0 հաշվով, իսկ երկրորդ խաղում՝ պարտվելով 0-7 հաշվով։ 2012-2013 մրցաշրջանում Բազելը դուրս եկավ Եվրոպայի Լիգայի կիսաեզրափակիչ, որտեղ պարտվեց Լոնդոնի Չելսիին։ 2014-2015 մրցաշրջանում Բազելը հաղթահարեց Չեմպիոնների Լիգայի խմբային փուլը՝ առաջ անցնելով Լիվերպուլից, սակայն 1/8 եզրափակչում պարտվեց Պորտուին։
Արտաքին հղումներ
Կատեգորիա:Շվեյցարական ֆուտբոլային ակումբներ
Նապաստակը զանգի վրա (քանդակ, Երևան)
Նապաստակը զանգի վրա, ամբողջական անվանումը՝ Նապաստակը պորտլանդական քարե հենարաններով զանգի վրա, իռլանդացի քանդակագործ Բերրի Ֆլանագանի բրոնզակերտ արձանը, որը 2005 թվականից կայանված է Հայաստանի մայրաքաղաք Երևանի Կենտրոն վարչական շրջանում՝ Կասկադ համալիրում գտնվող Գաֆեսճյան արվեստի կենտրոնի տարածքում։
Բերրի Ֆլանագանը որպես քանդակագործ աչքի է ընկել ճագարների ու նապաստակների թեմատիկ աշխատանքներով, իսկ «նապաստակը զանգի վրա» արձանը վերջինիս նշանավոր գործերից մեկն է։ Արձանն ունի 1,9 մետր բարձրություն և կշռում է 880 կգ։ Ստեղծվել է 1983 թվականին Հյուսիսային Ուելսում։
Նկարագրություն
880 կգ կշռող բրոնզե արձանը կազմված է առաջ նետվող ճկուն նապաստակից և ձևական հենարանի դեր կատարող հսկայական զանգից։ Համալիրը կանգնեցված է Միացյալ Թագավորության մաս կազմող Պորտլանդ կղզուց Երևան բերված պորտլանդական երեք քարերի, իսկ այդ քարերն էլ իրենց հերթին կրաքարե հենահարթակի վրա։
Մինեապոլիսի քանդակագործական այգու կրիտիկական հարցերով հանձնակատարը «նապաստակը զանգի վրա» արձանը նկարագրել է հետևյալ կերպ․
հաճախ նապաստակներ և ճագարներ ստեղծող այս քանդակագործի զանգի վրայից ցատկող երևանյան նապաստակը կարող է իր առանցքի շուրջը պտտվել ։
Ցուցահանդեսներ
1970-1980 թվականներին Բերրի Ֆլանագանը խորացել է քանդակագործության մեջ և հեղինակել հինգ խոշոր քանդակներ, որոնցից երեքը պաշտոնապես հրապարակվել են։ «Նապաստակը զանգի վրա» քանդակն առաջին անգամ ցուցադրվել է Լոնդոնի Վադինգտոնյան պատկերասրահի յոթերորդ խմբի ցուցահանդեսում՝ 1984 թվականի հունվարին։ 1985 թվականին բանակցություններից հետո այն տեղափոխվել է Շվեդիա՝ համալրելով Ստոկհոլմի ժամանակակից արվեստի թանգարանի էքսպոզիցիայի շարքերը ։
Նախքան Կասկադ համալիրում գտնվող Գաֆեսճյան արվեստի կենտրոնի տարածքում ցուցադրվելը՝ քանդակը կայանված է եղել Մատենադարանի հարևանությամբ։ Երևանի կենտրոնում է տեղակայված նաև  դինամիկ և շարժման մեջ պատկերված ճկուն «Ակրոբատները» ստեղծագործությունը։ Նմանօրինակ քանդակներ կարելի է տեղնել նաև Լոնդոնում ։ Նապաստակը պորտլանդական քարե հենարաններով զանգի վրա
Ծանոթագրություններ
Կատեգորիա:Երևանի հուշարձաններ Կատեգորիա:Բերրի Ֆլանագանի քանդակներ
Միրա Նաիր
Միրա Նաիր (Mira Nair, ), հնդկական ծագումով ամերիկյան կինոռեժիսոր։ Արժանացել է Կաննի կինոփառատոնի «Ոսկե կինոխցիկ», Վենետիկի կինոփառատոնի «Ոսկե առյուծ» և Հնդկաստանի կառավարական Պադմա Բհուշան և այլ պարգևների։
Կենսագրություն
Միրա Նաիրը ծնվել է միջին դասի փենջաբյան ընտանիքում, Հնդկաստանի Օդիշա (նախկին Օրիսա) նահանգի Ռուռկլա քաղաքում, սակայն մանկությունն անցել է Բհուբանեշվար քաղաքում։ Ավարտել է Դելիի համալսարանի սոցիոլոգիայի ֆակուլտետը, խաղացել է սիրողական դրամատիկական թատերախմբում։ 19 տարեկանում մեկնել է ԱՄՆ և շարունակել մասնագիտական ուսումը Հարվարդում։
Միրա Նաիրը նկարահանել է մի քանի վավերագրական կինոնկար։ Դրանցից մեկը՝ «Կաբարե Հնդկաստան» (1985 թ.) ֆիլմը, նկատվել է կինոքննադատների կողմից և արժանացել պարգևների։ Նրա խաղարկային կինոդեբյուտը 1988 թվականին նկարահանված «Սալամ, Բոմբեյ» կինոնկարն էր, որը նրան բերեց միջազգային ճանաչում։
Միրա Նաիրը պատկանում է Արևելքի և Արևմուտքի մշակույթներին։ Դա նրա ֆիլմերի հիմքն է և արտացոլվում է նրա ֆիլմերում ` արտահայտելով ռեժիսորի տեսակետը։ Հնդկական կինոյում Միրա Նաիրը առանձնացնում է ռեժիսոր Ռիթվիկ Գհատակի ստեղծագործությունը և իր «Անվանակիցը» (2006 թ.) կինոնկարը համարում հարգանքի տուրք ի հիշատակ ռեժիսորի։
Միրա Նաիրը աշխատում է և պրոֆեսիոնալ դերասանների և ոչ պրոֆեսիոնալ կատարողների հետ։ Նա աշխատել է հնդկական, ամերիկյան և եվրոպական կինոաստղերի հետ։ Նրա աշխատանքներից են «Պերես ընտանիքը» (1995 թ.), «Կամա Սուտրա. Սիրո պատմություն» (1996 թ.), «Հարսանիք անձրևային սեզոնին» (2001 թ.), «Հիստերիկ կուրություն» (2002 թ.), «Սեպտեմբերի 11» (2002 թ.), «Սնափառության տոնավաճառ» (2004 թ.), «Նյու-Յորք, ես սիրում եմ քեզ» (2008 թ.), «Ամելիա» (2009 թ.) և այլ ֆիլմեր։ 1990 թվականին Միրա Նաիրը Կաննի կինոփառատոնի ժյուրիի կազմում էր, գլխավորել է 2002 թվականի Բեռլինի կինոփառատոնի ժյուրիի կազմը։ Նյու-Յորքյան India Abroad թերթի կողմից համարվել է 2007 թվականի տարվա մարդ։
Անձնական կյանքը
1977 թվականին Միրա Նաիրը ամուսնացել է լուսանկարիչ Միթչել Էփշտեյնի հետ, իսկ 1987 թվականին ամուսնալուծվել են։ 1988 թվականին երկրորդ անգամ ամուսնացել է ուգանդացի քաղաքական մեկնաբան Մահմուդ Մամդանիի հետ։ Նրանք ունեն մեկ որդի։
Ծանոթագրություններ
Կատեգորիա:Հնդիկ կինոռեժիսորներ Կատեգորիա:Հնդիկ ռեժիսորներ Կատեգորիա:Կինոռեժիսորներ այբբենական կարգով Կատեգորիա:Հարվարդի համալսարանի շրջանավարտներ Կատեգորիա:Պադմա Բհուշան շքանշանի ասպետներ Կատեգորիա:Հնդիկ կին ակտիվիստներ Կատեգորիա:Կոլումբիայի համալսարանի դասախոսներ Կատեգորիա:Դելիի համալսարանի շրջանավարտներ
Մեծ Սֆինքս
Մեծ Սֆինքս կամ Գիզայի Մեծ Սֆինքս (արաբ.՝ أبو الهول, բառացի՝ «սարսափի հայր», հուն.՝ Σφίγξ (Սփինքս, Սփիգս), բառացի՝ «խեղդող»), Երկրի վրա պահպանված թերևս ամենահին ժայռաքանդակը, որը գտնվում է Գիզայում, Նեղոս գետի արևմտյան ափին։ Այն քանդակված է միակտոր կրաքարե ժայռից՝ կոթողային սֆինքսի ձևով և իրենից ներկայացնում է ավազների վրա պառկած առյուծ՝ մարդու գլխով։ Ընդունված է համարել, որ նրա դեմքը նմանեցված է Քեֆրեն փարավոնի (մոտ՝ մ.թ.ա. 2575-2465 թթ.) դեմքին և գտնվում է վերջինիս բուրգից ոչ հեռու։ Արձանի երկարությունը 72 մ է, բարձրությունը՝ 20 մ, կզակից մինչև գլխի գագաթը՝ 9 մ։ Առջևի թաթերի միջև ժամանակին եղել է ոչ մեծ սրբատեղի։
Նշանկություն և անվան ծագում
Մեծ Սֆինքսի դեմքն ուղղված է դեպի Նեղոսն ու ծագող արևի կողմը։ Հին Արևելքի գրեթե բոլոր քաղաքակրթություններում առյուծն համարվել է արևի աստվածություն։ Հին ժամանակներից սկսած փարավոնին ընդունված էր պատկերել առյուծի տեսքով, ով ընդունակ էր կործանել բոլոր թշնամիներին։ Այդ ամենի լույսի ներքո Սֆինքսին կարելի է համարել իր շուրջը թաղված բոլոր փարավոնների հավերժական հանգիստն հսկող պահապան։
Մեծ Սֆինքսի անվանումը հին եգիպտերենով դեռևս անհայտ է։ «Սֆինքս» բառը հունարեն է և բառացիորեն թարգմանվում է որպես «խեղդող», ինչն էլ ակնհայտ հղում է կատարում Սֆինքսի հանելուկի մասին հայտնի լեգենդին։
Կառուցման ժամանակը
Մեծ Սֆինքսի կառուցման ճիշտ ժամանակն ու հանգամանքները դեռևս պարզված չեն։ Անտիկ դարաշրջանի հեղինակների կարծիքները հաշվի առնելով, ժամանակակից գրականության մեջ ձևավորվել է այն կարծիքը, որ հուշարձանը կառուցվել է Քեֆրեն փարավոնի կողմից։ Դա հիմնականում հաստատվում է նրանով, որ արձանին կից տաճարի կառուցման ժամանակ օգտագործվել են նույն չափսի քարաղյուսներ, ինչ հարևան բուրգի կառուցման ժամանակ։ Բացի այդ, Սֆինքսից ոչ հեռու, հնագետները ավազի մեջ հայտնաբերել են Քեֆրենի դիորիտե պատկերը։
Գոյություն ունեն նաև Սֆինքսի պատվիրատուների վերաբերյալ այլ կարծիքներ ևս։ Ֆրանսիացի եգիպտագետ Օգյուստ Մարիետի կողմից 1857 թվականին Գիզայում հայտնաբերված սալաքարը, որն ամենայն հավանականությամբ ստեղծվել է Կամբյուսես II-ի պարսկական տիրապետությունից ոչ շատ առաջ, վկայում է այն մասին, որ արդեն իսկ հնացած արձանը ավազի միջից հանել և մաքրել է Քեֆրենի հայրը՝ Քեոփս փարավոնը (որոշ վարկածների համաձայն նրանք եղբայրներ էին)։ Գիտնականների մեծ մասը հակված են մերժելու այս վկայությունը՝ այն վերագրելով ավելի ուշ շրջանի և համարում են վստահություն չներշնչող աղբյուր։ Սակայն սալաքարի վկայությունը ընդունվում էր այնպիսի գիտնականի կողմից, ինչպիսին ֆրանսիացի եգիպտագետ Գաստոն Մասպերոն էր։ Ժամանակակից հայտնի եգիպտագետ Ռայներ Շտադելմանի կարծիքով, արձանն իր գեղարվեստական հատկանիշներով համապատասխանում է Քեոփսի շինարարական գործունեությանը։ 2004 թվականին, ֆրանսիացի գիտնական Վասիլ Դոբրևը կարծիք է հայտնել, որ Սֆինքսը պատկերում է Քեոփսին, սակայն այն կառուցել է նրա որդին՝ Ռաջեդեֆը (Ջեդեֆրա, մ.թ.ա. 2528-2520 թթ.) :
Սկսած 1950-ական թվականներից, գրականության մեջ Սֆինքսի թվագրումը հնագույն թագավորության ժամանակաշրջանին՝ կասկածի տակ էր դրվում։ Հաստատվում էր, որ Սֆինքսի ներքևի հատվածը իրենից ներկայացնում է էրոզիայի դասական օրինակ, որն առաջացել էր քարը երկար ժամանակ ջրի մեջ գտնվելու հետևանքով ։ Վերջին անգամ տեղումների համապատասխան մակարդակ Եգիպտոսում նկատվել է IV և III հազարամյակների շեմին, ինչն այդ տեսության կողմնակիցների կարծիքով ցույց է տալիս, որ արձանը կառուցվել է մինչ արքայատոհմային ժամանակաշրջանը կամ նույնիսկ ավելի վաղ։ Գիտական գրականության մեջ, քանդակի էրոզիայի հատկանիշները բացատրվում են այլ պատճառներով՝ երկրորդային ճեղքվածքավորությամբ, թթվային անձրևների գործունեությամբ, կրաքարի ցածր որակով ։
Գլխի համեմատաբար ոչ մեծ չափսերը ամերիկացի երկրաբան Ռոբերտ Շոխին հանգեցրել են այն կարծիքին, որ արձանն ի սկզբանե ունեցել է առյուծի դունչ և փարավոններից մեկը կարգադրել է դրանից կերտել հանելուկային ժպիտով մարդու դեմք՝ իր նմանությամբ ու կերպարանքով։ Գիտական շրջանակներում այդ վարկածը քննություն չի բռնել, ինչպես որ բրիտանացի լրագրող Գրեմ Հենկոկի ենթադրությունը՝ երեք բուրգերի համահարաբերակցությունը Օրիոն համաստեղության հետ, որն իբր նկատվել է մթա 11-րդ հազարամյակում։
Նկարագիր
Հռոմեացի պատմիչ Պլինիոս Ավագը Մեծ Սֆինքսին նկարագրել է որպես հրեշի։ Միջնադարում արաբները իրենց «Հազար ու մի գիշեր» գրական հուշարձանում և այլ մատյաններում Սֆինքսին անվանել են «Սարսափի հայր»։ Նոր ժամանակներում Սֆինքսի քանդակը առաջին անգամ պատկերել է իտալացի ճարտարապետ Սեբաստիանո Սեռլիոն և հրատարակել 1546 թվականին Անտվերպենում՝ հինավուրց ճարտարապետության հուշարձանների մասին պատմող աշխատությունում։ Նրա պատկերած Սֆինքսը ուներ ժպտացող կնոջ դեմք և օժտված էր կանացի կրծքով ու այն ժամանակների սանրվածքով։
Կորուստներ
Արձանից բացակայում է 1,5 մ լայնություն ունեցող քիթը։ Դա կարելի է բացատրել ինչպես քարի բնական քայքայումով (քամու և խոնավության բազմադարյա ազդեցությամբ), այնպես էլ մարդկային գործոնի ազդեցությամբ։ Գոյություն ունի լեգենդ, որ արձանի քիթը պոկվել է 1798 թվականին՝ Բուրգերի ճակատամարտի ժամանակ՝ թնդանոթի համազարկերից, երբ Նապոլեոնի բանակը կռվում էր թուրքերի դեմ։ Մեկ այլ վարկածով, Նապոլեոնի փոխարեն նշվում են անգլիացիները կամ մամլուքները։ Այդ վարկածի կեղծ լինելը փաստում են դանիացի ճանապարհորդ Նորդենի նկարները, ով Սֆինքսին առանց քթի տեսել է դեռևս 1737 թվականին։
Միջնադարյան արաբ պատմիչ Ալ-Մաքրիզին գրել է, որ 1378 թվականին սուֆիզմի մի հետևորդ, տեսնելով իրենց բերքի առատության հույսով Սֆինքսին բարիքներ բերող ֆելլահներին, լցվել է զայրույթով և պոկել կուռքի քիթը, որի համար ամբոխը նրան հաշվեհարդարի է ենթարկել։ Ալ-Մաքրիզիի պատմությունից կարելի է եզրակացնել, որ տեղի բնակչության համար Սֆինքսը յուրօրինակ թալիսման էր, Նեղոսի տիրակալը, որից և ինչպես նրանք ակնկալում էին, կախված էր մեծ գետի վարարման մակարդակը և համապատասխանաբար՝ իրենց դաշտերի բերրիությունը։
Սֆինքսը մինչ մեր օրերն է հասել ոչ միայն առանց քթի, այլ նաև առանց դնովի և ծիսակարգային նշանակություն ունեցող մորուքի։ Այդ մորուքի որոշ հատվածներ կարելի է տեսնել Բրիտանական և Կահիրեի եգիպտական թանգարաններում։ Մորուքի հայտնվելու ժամանակը բանավեճերի առիթ է հանդիսանում։ Որոշ հեղինակներ մորուքի ի հայտ գալը վերագրում են Նոր թագավորության ժամանակներին ։ Մյուսների կարծիքով, մորուքը կառուցվել է գլխի հետ միաժամանակ, քանի որ բարձրության վրա մորուքն ամրացնելը տեխնիկապես բարդ է և այն ժամանակների շինարարների համար նման աշխատանքը անհնար էր ։
Սֆինքսի դեմքի վրա նշմարվում են նաև կարմիր ներկի հետքեր, իսկ արձանի որոշ հատվածների վրա առկա են նաև դեղին և կապույտ ներկերի հետքեր, ինչը ամերիկյան հնագետ Մարկ Լեհներին ենթադրել է տալիս, որ ինչ-որ ժամանակ արձանը ներկված է եղել վառ գույներով ։
Ծանոթագրություններ
Կատեգորիա:Համաշխարհային ժառանգության օբյեկտներ այբբենական կարգով Կատեգորիա:Հսկայական արձաններ Կատեգորիա:Հին Եգիպտոսի արվեստ Կատեգորիա:Եգիպտոսի տեսարժան վայրեր
Քեսալո
Քեսալո (ქესალო), գյուղ Վրաստանում, մտնում է Գարդաբանի մունիցիպալիտետի կազմի մեջ։ Գյուղը գտնվում է Վրաստանի հարավ-արևելքում։
Բնակչություն
Ըստ 2002 թվականի մարդահամարի տվյալների, գյուղի բնակչությունը կազմում է 5612 մարդ։ Բնակչության ճնշող մեծամասնությունը ադրբեջանցիներ են ։
Ծանոթագրություններ
Կատեգորիա:Վրաստանի գյուղեր Կատեգորիա:Գարդաբանի շրջան
This Summer's Gonna Hurt like a Motherfucker
«This Summer's Gonna Hurt like a Motherfucker» (նաև հայտնի է որպես «This Summer's Gonna Hurt...» կամ «This Summer»), ամերիկյան Maroon 5 խմբի երգը։ Այն թողարկվել է 2015 թվականի մայիսի 15-ին՝ որպես խմբի «V» կոչվող հինգերորդ ստուդիական ալբոմի չորրորդ սինգլ ։ Երգը գրվել է խմբի վոկալիստ Ադամ Լևինի և երգերի հեղինակ/երաժշտական պրոդյուսեր Shellback-ի կողմից, ով նաև երգի պրոդյուսերն է ։ Սա սինտփոփ ժանրի ստեղծագործություն է այն մասին, թե ինչպես է երգի կատարողը գերվել բարետես արտաքին ունեցող մի աղջկանով, ով այդքան էլ խելացի չէ և կյանքում միայն հետաքրքրված է նյութական արժեքներով ։
Երգը դրական ընդունելության է արժանացել երաժշտական քննադատների կողմից, որոնցից շատերը այն համարել են 2015 թվականի ամռան հիթ։ Երգը Միացյալ Նահանգների Billboard Hot 100 հիթ շքերթում զբաղեցրել է 23-րդ հորիզոնականը ։ Այն նաև հորիզոնականներ է զբաղեցրել Կանադայի, Ավստրալիայի, Հարավային Կորեայի և Եվրոպական մի շարք այլ երկրների հիթ շքերթներում  ։ Երգի տեսահոլովակը, որի ռեժիսորներն են Թրևիս Շնայդերը և Ադամ Լևինը, նկարահանվել է Լոնդոնում և թողարկվել է 2015 թվականի մայիսի 30-ին ։ Տեսահոլովակն այն մասին է, թե ինչպես է Լևինը ետնաբեմում նախապատրաստվում իր ելույթին և բեմ բարձրանում ։ Երաժշտական քննադատները տեսահոլովակն անվանել են «աշխատանքի համար վտանգավոր», քանի որ տեսահոլովակում մի պահ ցուցադրվում է մերկ տեսարան ։ Maroon 5-ը երգը կատարել է «The Voice» նախագծի եզրափակիչ փուլի ժամանակ, ինչպես նաև իր համերգային շրջագայությունների ժամանակ։ Թողարկվել է նաև երգի պաշտոնական ռեմիքս տարբերակը, որի հեղինակն է շվեդ դիջեյ Ալեսոն ։
Նախապատմություն և թողարկում
2014 թվականի օգոստոսին խումբը թողարկեց իր հինգերորդ ստուդիական ալբոմը, որը կրում է «V» անվանումը ։ Ալբոմը զբաղեցրեց առաջին հորիզոնականը Billboard 200 հիթ շքերթում և դարձավ խմբի երկրորդ ալբոմը, որը գլխավորել է այդ հիթ շքերթը ։ Ալբոմի «Maps», «Animals» և «Sugar» երգերը թողարկվեցին որպես սինգլներ և ունեցան կոմերցիոն մեծ հաջողություն ։ Ալբոմը գովազդելու նպատակով 2015 թվականի փետրվարին խումբը սկսեց իր համերգային շրջագայությունները ամբողջ աշխարհով ։
Հողմահարում
Հողմահարում, լեռնային ապարների ու նրանց կազմի մեջ մտնող հանքանյութերի քայքայման և փոփոխության պրոցեսը երկրի մակերևույթի վրա թերմոդինամիկ պայմաններում։ Լեռնային ապարների փշրումն ու քայքայումը տեղի է ունենում մթնոլորտի (ջերմաստիճանների տատանում, ջուր, քամի և այլն) և կենսոլորտի (CO2, օրգանիզմներ) գործոնների ազդեցության տակ։ Այս կամ այն գերակշռող գործոններից կախված առանձնացվում է հողմահարման 3 տիպ ` ֆիզիկական, քիմիական և կենսաբանական (վերջին երկուսը տեղի են ունենում միաժամանակ և միատեղ)։
This Summer's Gonna Hurt like a Motherfucker
Նախապատմություն և թողարկում
2015 թվականի մայիսի 6-ին հայտարարվեց, որ առաջիկայում Maroon 5-ը պատրաստվում է վերաթողարկել «V» ալբոմը և այն ներառելու է խմբի նոր սինգլը, որը կոչվում է «This Summer's Gonna Hurt» : Մի քանի օր հետո հայտնի դարձավ, որ երգի պաշտոնական անվանումը լինելու է «This Summer's Gonna Hurt like a Motherfucker» : Համացանցում հայտնվեց նաև սինգլի շապիկը, որի վրա պատկերված է ջրի ալիք և գրված է երգի անվանումը ։ Չնայած ի սկզբանե երգը նախատեսված էր ներկայացնել մայիսի 17-ին, սակայն այն թողարկվեց երկու օր ավելի շուտ՝ մայիսի 15-ին և դարձավ ալբոմի չորրորդ սինգլը ։ Նույն օրը՝ մայիսի 15-ին, վաճառքի դուրս եկավ նաև «V» ալբոմի վերաթողարկված տարբերակը ։ Երգի պաշտոնական ռեմիքս տարբերակը, որի հեղինակն է շվեդ դիջեյ Ալեսոն, թողարկվել է 2015 թվականի հունիսի 29-ին iTunes-ում ։ Խոսելով երգի մասին՝ Ալեսոն ասել է․ «Դա այն երգերից է, որ դուք պետք է լսեք շատ բարձր հնչողությամբ։ Այն ինձ համար ամառվա երգն է» ։ Լևինը իր Թվիթթերի էջում Ալեսոյի ստեղծած ռեմիքսը անվանել է «ապշեցուցիչ» ։
Հողմահարում
Հողմահարման յուրահատուկ տիպ է հողառաջացումը։ Այդ դեպքում ակտիվ դեր են խաղում կենսաբանական գործոնները։ Ապարների հողմահարումը կատարվում է ջրի (մթնոլորտային տեղումներ և գրունտային ջրեր), ածխաթթվի և թթվածնի, ջրային գոլորշիների, մթնոլորտային և գրունտային օդի, ջերմության սեզոնային և օրական տատանումների ազդեցության, մակրո և միկրոօրգանիզմների ու դրանց քայքայման արգասիքների կենսագործունեության հետևանքով։ Հողմահարմանման արագությունը և աստիճանը, բացի նշված գործոններից, կախված են նաև տեղանքի ռելիեֆից և երկրաբանական կառուցվածքից, մայր ապարների կազմից և ստրուկտուրայից։ Երբ հողմահարման արգասիքները չեն մնում իրենց առաջացման տեղում, այլ տարվում են ջրի կամ քամու օգնությամբ, հաճախ առաջանում են ռելիեֆի յուրօրինակ ձևեր, որոնք կախված են ինչպես հողմահարման բնույթից, այնպես էլ ապարների հատկանիշներից։ Հողմահարման պրոցեսները հանգեցնում են տարբեր նստվածքային ապարների և բազմաթիվ օգտակար հանածոների (կաոլինի, հրակայուն կավի, ավազի, երկաթի, մանգանի, նիկելի, կոբալտի, ոսկու և պլատինի ցրոնային) հանքավայրերի առաջացմանը։
This Summer's Gonna Hurt like a Motherfucker
Երաժշտություն և տեքստ
Երգը գրվել է խմբի վոկալիստ Ադամ Լևինի և շվեդ երաժշտական պրոդյուսեր/երգերի հեղինակ Shellback-ի կողմից, ով նաև զբաղվել է երգի պրոդյուսերական աշխատանքով ։ Shellback-ի հետ խումբը նախկինում բազմիցս աշխատել է, իսկ առաջին անգամ նրանք համագործակցել են 2011 թվականին, երբ խումբը աշխատում էր իր «Moves like Jagger» սինգլի վրա ։ «This Summer's Gonna Hurt like a Motherfucker» երգը 3 րոպե 44 վայրկյան տևողությամբ սինտփոփ ստեղծագործություն է ։ Երգը մի աղջկա մասին է, ով իր գեղեցկությամբ ու գրավչությամբ գերել է երգը կատարողին։ Երգի առաջին տան մեջ Լևինը երգում է․ «Նրա մարմինը տաք է/Նրա մարմինը նման է ամռանը/Ես տրանսի մեջ եմ կամ դրա նման մի բան»։ Հաջորդ մասերում պարզ է դառնում, որ չնայած այդ աղջիկը ունի գեղեցիկ արտաքին, սակայն նա այդքան էլ խելացի չէ, ու կյանքում նրան միայն հետաքրքրում են նյութական արժեքները։ Հատվածներից մեկում Լևինը երգում է․ «Ես տեսնում եմ նրան հիմարի պես պարելիս/Կարծես թե նա 17 տարեկան է ու լավն է/Նա իրոք մտածում է, թե կարող է շարժվել/Բայց դա պարզապես զզվելի է»։ Երգի կատարողը գիտակցում է, որ ապագա չունի այդ աղջկա հետ, սակայն չի կարող դիմադրել նրա գեղեցկությանը ։ Երգի կրկներգում բազմիցս օգտագործվում է «fuck» բառը, որը ռադիո հեռարձակումներում և կենդանի ելույթների ժամանակ սովորաբար չի հնչում, քանի որ հայհոյանք է ։ «AXS» կայքի լրագրող Բրիթնի Ֆրեդրիկը գրել է, որ խումբը վերջին անգամ այդ բառը այսքան շատ օգտագործել էր 2007 թվականին թողարկված իր «Makes Me Wonder» սինգլում ։
Քննադատական արձագանքներ
Երգը հիմնականում ստացել է դրական արձագանքներ երաժշտական քննադատների կողմից։ «Bustle» ամսագրի լրագրող Ալեքս Քրիտսելիսն երգը անվանել է «աներևակայելի գրավիչ» և գրել է, որ հավանաբար այն կհնչի ամենուրեք 2015 թվականի ամառվա ընթացքում ։ Ըստ «E! Online» կայքի լրագրող Զաք Ջոնսոնի՝ երգի կրկներգը կարող է դառնալ ամռան ամենագրավիչ կրկներգը ։ «HitFix» կայքի լրագրող Քեթի Հեսթին երգը համեմատել է բրիտանացի երգչուհի Էլլի Գոլդինգի երգերի հետ, ինչպես նաև ավելացրել է, որ այս երգը ունի մի հատված, որը կարծես թե «ծաղրում» է ավստրալիացի ռեփեր Իգի Ազալիայի «Fancy» երգին ։ «AXS» կայքի լրագրող Բրիթնի Ֆրեդրիկը գրել է, որ երգը առաջին անգամ լսելուց հետո այն դառնում է «տարօրինակ կերպով գրավիչ» ։ iHeartRadio ռադիոկայանի կայքը գրել է, որ ինչպես խմբի մյուս երգերը, այս մեկը նույնպես «ակնթարթորեն կխրվի ձեր գլուխը» ։ Ըստ «Mic» մեդիա ընկերության լրագրող Թոմ Բարնսի՝ չնայած այս երգը այդքան «վարակիչ» չէ, ինչպես խմբի «Sugar» կոչվող նախորդ սինգլը, սակայն սա փոխանցում է ամառվա զգացումը ունկնդիրներին ։
Հողմահարում
Ֆիզիկական հողմահարություն
Ֆիզիկական կամ մեխանիկական հողմահարման ժամանակ լեռնային ապարները ենթարկվում են մեխանիկական փշրման` տարբեր մեծության ու ձևի բեկորների, որոնց քիմիական կազմը ապարների մակերևույթային շերտում չի փոխվում։ Ֆիզիկական հողմահարման հիմնական գործոնը ջերմաստիճանի օրական և սեզոնային կտրուկ տատանումներն են։ Ցերեկային ժամերին արեգակի ճառագայթները տաքացնում են ապարի մակերևույթային շերտերը, որոնք լայնանում են, իսկ ստորին շերտերը աննշան ջերմահաղորդականության շնորհիվ պահպանում են իրենց ծավալն ու մնում են սառը։ Գիշերը կատարվում է հակառակը՝ մակերևույթային շերտերը արագ սառչում են և սեղմվում, իսկ ստորին շերտերը մնում են տաք և առաջացնում են ճեղքվածքներ։ Այս երևույթը կրկնվում է բազմաթիվ անգամ։ Սեղմվելու և լայնանալու հետևանքով մակերևույթից անջատվում են փշրվող ու քայքայվող կեղևները։ Ճեղքվածքները մեծացնում են մթնոլորտի հետ շփման մակերեսը՝ արագացնելով նյութի քայքայումը։ Այսպիսի հողմահարումը կոչվում է ջերմային (թերմիկ), որը դադարում է այն ժամանակ, երբ ապարի բեկորի տրամագիծը փոքրանում է 0,01մմ-ից։ Թերմիկ հողմահարումից առաջացած ճեղքերն է թափանցում մթնոլորտային խոնավությունը, որը դրանք խորացնում ու լայնացնում է։ Դա կապված է նրա հետ, որ ճեղքերում ջուրը ձեռք է բերում կապիլյար ուժերի (1500կգ/սմ2) և սառեցման (890 կգ/սմ2) մեծ ճնշում։ Որոշ դեպքերում, ջրով լցված ճեղքերն են թափանցում տարբեր աղեր, որոնք ջրի գոլորշիանալոից հետո բյուրեղանում են ու ճնշում առաջացնում ապարի պատերի վրա։ Բացի ջրից, հողմահարման պրոցեսում մեխանիկական մեծ աշխատանք է կատարում քամին, մանավանդ չոր կլիմա և աղքատ բուսածածկ ունեցող անտառազուրկ տարածքներում։ Ուժեղ քամիների ժամանակ ավազի հատիկները արագորեն ու մեծ ուժով բախվում են միմյանց ու փշրվում։ Այդ պրոցեսը կոչվում է քամու կոռոզիա և դարերի ընթացքում կարող է մարդու և կենդանիների տեսքով արձաններ ստեղծել, որոնք հողմահարված ապարների վերջին մնացորդներն են։
This Summer's Gonna Hurt like a Motherfucker
Նախապատմություն և սյուժե
2015 թվականի մայիսի 28-ին Մեծ Բրիտանիայի մայրաքաղաք Լոնդոնի Wembley Arena արենայում կայացավ խմբի մենահամերգը, որի ընթացքում նաև նկարահանվեց տեսահոլովակը ։ Երգի սև/սպիտակ տեսահոլովակը, որի ռեժիսորներն են Թրևիս Շնայդերը և Ադամ Լևին, նկարահանվել է մի քանի րոպեում՝ առանց մոնտաժի ։ Ռեժիսորները ոգեշնչվել են 1990 թվականին էկրան բարձրացած «Փառավոր տղամարդիկ» (Goodfellas) ֆիլմից և երգիչ Էլթոն Ջոնի «I Want Love» երգի տեսահոլովակից, որոնց տեսարանները նույնպես նկարահանվել են առանց դադարների ։ Խումբը երգի տեսահոլովակը ներկայացրեց մայիսի 30-ին ՅուԹյուբի իր էջում ։ Տեսահոլովակի սկզբում ցուցադրվող մերկ տեսարանի պատճառով ՅուԹյուբը նախազգուշացում և պահանջ տեղադրեց տեսահոլովակի վրա, ըստ որի՝ դիտել ցանկացողները պետք է լինեն գրանցված այդ վիդեոհոսթինգում և լինեն 18 տարին բոլորած ։ Այդ զգուշացումից հետո, երբ տեսահոլովակը արդեն 1 միլիոնից ավել դիտում էր հավաքել, խումբը ՅուԹյուբից հեռացրեց տեսահոլովակը և հունիսի 1-ին այն տեղադրեց իր VEVO ալիքում, որի շնորհիվ այն կրկին հասանելի դարձավ ՅուԹյուբում և առանց զգուշացնող հաղորդագրության ։ Տեսահոլովակի այն հատվածը, որի ընթացքում Լևինը ամբողջովին մերկ մեջքով կանգնած է տեսախցիկի առջև, մեծ ուշադրության արժանացավ հանդիսատեսի և քննադատների կողմից ։ Ռեժիսոր Թրևիս Շնայդերը նշել է, որ Լևինը սկզբում տատանվում էր մերկ տեսարանը ներառել տեսահոլովակում թե ոչ, սակայն ի վերջո համաձայնել է ։ Խոսելով այդ տեսարանի մասին՝ Շնայդերը նաև ասել է․ «Դա իրականություն է։ Մինչև շոուն նա դուրս է գալիս լոգարանից, փաթաթվում է սրբիչով և այն դեն է նետում, որպեսզի հագնվի։ Աբսուրդ է, թե ինչքան շատ բռնության ու թրմանյութերի օգտագործման տեսարաններ կարող են ցուցադրվել հեռուստատեսությամբ, Թվիթթերում, Ինստագրամում և այլուր, սակայն մարդու հետույք ցուցադրելը անընդունելի է։ Կարծում եմ` երկուսս էլ համաձայն ենք, որ ստանդարտները պետք է փոխվեն» ։ Հունիսի 12-ին VEVO-ում տեղադրվել է տեսահոլովակի մեկ այլ տարբերակ, որում մերկ տեսարանը փակված է ժպիտիկով, իսկ երգում հնչող հայհոյանքները փոխարինվել են «aha» բառով ։
Հողմահարում
Քիմիական հողմահարություն
Ջերմաստիճանի տատանման հետևանքով առաջացած ճեղքերի ու անցքերի մեջ անարգել մտնում է ոչ միայն ջուրը, այլ օդի մեջ պարունակվող O2-ն ու CO2-ը։ Ածխաթթուն ավելի ակտիվ է, քան թթվածինը, իսկ մթնոլորտի մնացած տարրերը՝ N,H և այլն՝ իներտ են։ Առանց խոնավության ոչ CO2-ը, ոչ էլ O2-ը քիմիական հողմահարում չի կարող առաջացնել։ Դրա օրինակ է Fe-ի օքսիդացումը (ժանգ)։ Եթե այն խոնավ տեղ չդրվի, չի օքսիդանա և չի քայքայվի։ Ջուրը ունիվերսալ լուծիչ է և բոլոր ապարները այս կամ այն չափով լուծվում են ջրի մեջ առաջացնելով քիմիական ռեակցիաներ։ Դրանցից ամենակարևորներն են՝ հիդրոլիզը, օքսիդացումը, հիդրատացիան և վերականգնումը։ Ջրի ազդեցության տակ տեղի է ունենում միներալների հիդրատացիա, այսինքն ջրի մոլեկուլի ամրապնդումը հանքանյութի բյուրեղային ստրուկտուրայի մակերեսին։ Հիդրատացիայի օրինակ է անհիդրիդի փոխակերպումը գիպսի -CaSO4+2H2O CaSO4.2H20 – Հիդրատացիայի տարատեսակ է նաև հիդրոգյոթիտը - FeOOH + nH2O FeOH.nH2O.
This Summer's Gonna Hurt like a Motherfucker
Նախապատմություն և սյուժե
Տեսահոլովակի սկզբում Լևինը, դուրս գալով լոգարանից, գնում է հանդերձարան, որտեղ սկսում է հանգվել։ Այնուհետև նա դուրս է գալիս հանդերձարանից և սկսում է քայլել դեպի բեմ տանող միջանցքով։ Հասնելով մուտքի մոտ՝ նա բարձրանում է բեմ, որտեղ նրան ողջունում է հանդիսատեսը։ Երբ կատարումը ավարտվում է, խմբի անդամները իջնում են բեմից և գնում նստում են իրենց մեքենաները, որպեսզի շարժվեն ։
Հողմահարում
Կենսաբանական հողմահարություն
Հողմահարման պրոցեսում քայքայումից առաջանում են բուսական և կենդանական օրգանիզմների սննդառության համար մատչելի հանքային նյութերը՝ ֆոսֆորական թթուն ու կալիումը, իսկ ազոտը մթնոլորտից անձրևների միջոցով։ Ապարների վրա սկսում են երևալ բակտերիաներ, սնկեր, քարաքոսեր, մամուռներ, իսկ հետագայում՝ բարձրակարգ բուսականություն։ Այս բոլոր օրգանիզմները սկսում են ակտիվ մասնակցել ապարների հողմահարման պրոցեսին՝ արտադրելով CO2, ազոտական, ծծմբական թթուներ, զանազան օրգանական նյութեր, որոնք ազդելով ապարների վրա քայքայում են դրանց մասերը կազմող սիլիկատները, դաշտային սպաթները և այլն։ Բույսերի արմատային ցանցը զարգանալով տարածվում է, մտնում ապարներում առաջացած ճեղքերը, մեծացնում դրանք, իսկ հետագայում՝ փշրում։ Ծառերի արմատները մտնելով ժայռերի մեջ, պայթեցնում են այն։ Ծառերի մեռած արմատների մնացորդները մեծ քանակով ջուր են կլանում, մեծացնում իրենց ծավալը և մեծ ուժով փշրում ապարները։ Մահացած օրգանիզմները հողում առաջացնում են հումինային թթուներ, որոնք ավելի են ակտիվացնում մայրական ապարների և հանքանյութերի քայքայումը։ Բացի դրանից, միկրոօրգանիզմներն ու ցածրակարգ բույսերը հարստացնում են լեռնային ապարների վերին շերտերը օրգանական ու հանքային սննդանյութերով։ Կենսաբանական հողմահարման մեջ մեծ է հողում բնակվող միջատների, տերմիտների, թրթուրների, անձրևաորդերի, խլուրդների և այլ կենդանիների դերը, որոնք հարստացնում են լեռնային ապարը, փխրեցնում և խառնում այն։
Հոտավետ ոլոռիկ
Հոտավետ ոլոռիկ, (անգլերեն Lathyrus odoratus), ընդավորների ընտանիքի միամյա խոտաբույս։ Վայրի վիճակում աճում է Հարավային Իտալիայում և Սիցիլիա կղզում։ Ցողունը բարակ է, թույլ, սողացող։ Տերևները զույգ փետրաձև են, վերջանում են բեղիկներով, որոնց միջոցով բույսը կպչում է հենարանին և բարձրանում մինչև 1, 5-ից մինչև 2 մետր։ Ծաղիկները խոշոր են, հոտավետ, վառ կարմիր, երկնագույն, մուգ կապույտ գույների։ Բազմացվում է սերմերով, ծաղկում է շատ առատ։ Որպես դեկորատիվ բույս վաղուց մշակվում և օգտագործվում է այգիների, պուրակների, պատշգամբների կանաչապատման համար։
Հողմահարում
Տես նաև
Կատեգորիա:Հողագիտություն Կատեգորիա:Գեոմորֆոլոգիա Կատեգորիա:Հող
This Summer's Gonna Hurt like a Motherfucker
Քննադատական արձագանքներ
Մի շարք հրատարակչություններ տեսահոլովակը անվանել են «աշխատանքի համար վտանգավոր» (not safe for work)։ «Rolling Stone» ամսագրի լրագրող Դանիել Կրեփսը գրել է, որ այս տեսահոլովակը բացահայտում է 2 բան․ առաջինը, թե ինչպես է Լևինը պատրաստվում իր համերգներին և բեմ բարձրանում, իսկ երկրորդը՝ նրա մերկ մարմինը ։ «Daily Mail» թերթը տեսահոլովակն անվանել է «տպավորիչ», ինչպես նաև գրել է, որ որոշ երկրպագուներ այն դիտելով կարող են կորցնել իրենց խոսելու ընդունակությունը ։ «NewNowNext» կայքի լրագրող Ալեքսանդր Սթիվենսոնը հայտնել է իր ուրախությունը, որ այս տեսահոլովակում չկան արյունոտ մերկ տեսարաններ ինչպես խմբի «Animals» երգի տեսահոլովակում ։ «Music Times» կայքի լրագրող Կարոլին Մենյեսը գրել է, որ տեսահոլովակի մերկ տեսարանի շնորհիվ մենք վերջապես հասկացանկ թե ինչու է Լևինը ստացել «Աշխարհի ամենասեքսուալ տղամարդ» տիտղոսը «People» ամսագրի կողմից ։ «Mstarz» կայքը տպավորիչ է համարել այն, որ տեսահոլովակն նկարահանվել է մի քանի րոպեում և առանց դադարի։ Այդ կայքը նաև գրել է, որ չնայած տեսահոլովակի ամբողջ գաղափարը այն է, թե ինչպես է Լևինը պատրաստվում իր ելույթին, սակայն ըստ կայքի՝ ոչ բոլորին է դա հետաքրքրում, քանի որ նրանք ավելի շատ ուշադրություն են դարձնելու մերկ տեսարանին ։
Հոտավետ ոլոռիկ
Կատեգորիա:Բույսեր այբբենական կարգով Կատեգորիա:Ընդավորների ընտանիք Կատեգորիա:1753 թվականին նկարագրված բույսեր
This Summer's Gonna Hurt like a Motherfucker
Կենդանի կատարումներ
2015 թվականի մայիսի 19-ին խումբն առաջին անգամ երգը կատարել է NBC հեռուստաալիքի «The Voice» նախագծի եզրափակիչ փուլի ժամանակ, որտեղ Ադամ Լևինը ընդգրկված է ժյուրիի կազմում ։ Ելույթի ընթացքում խմբի անդամները կրում էին կոստյում, իսկ Լևինը իր ձեռքում պահում էր մեգաֆոն, որով երգում էր կրկներգի մասը ։ «AXS» կայքի լրագրող Լորի Մելթոնը դրական կարծիք էր հայտնել կատարման մասին, գրելով, որ Լևինը հանդիսատեսի ուշադրությունը գրավեց իր «կրքոտ ֆալցետներով» ։ «Hollywood Life» կայքի լրագրող Քեյսի Մինկը գրել է, որ այդ ելույթով խումբը ցույց տվեց թե ինչու է շուրջ մեկ տասնամյակ գլխավորում հիթ շքերթներ ։ 2015 թվականի մայիսից խումբը նաև կատարել է երգը իր համերգային շրջագայություննրի ժամանակ ամբողջ աշխարհով։
Հիթ շքերթներ
Երգը թողարկման առաջին շաբաթում ամերիկյան Billboard Hot 100 հիթ շքերթ է մտել 67-րդ հորիզոնականով, իսկ հունիսի 27-ին վերջնական զբաղեցրել է 23-րդ հորիզոնականը ։ Կանադայի Canadian Hot 100 հիթ շքերթում երգը զբաղեցրել է 16-րդ հորիզոնականը, ավստրալիական ARIA Charts-ում այն զբաղեցրել է 70-րդ հորիզոնականը, իսկ Հարավային Կորեայի Gaon-ում զբաղեցրել է 38-րդ հորիզոնականը   ։ Երգը նաև հորիզոնականներ է զբաղեցրել Եվրոպական մի շարք հիթ շքերթներում։
Արտաքին հղումներ
Կատեգորիա:2015 սինգլներ Կատեգորիա:Maroon 5 երգեր Կատեգորիա:2015 երգեր
Շվարցախ Նաբուրգ
Շվարցախ Նաբուրգ (Schwarzach bei Nabburg), կոմունա Գերմանիայում՝ Բավարիա երկրամասի Շվանդորֆ շրջանում։
Ենթարկվում է Վերին Պֆալցի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 1521 մարդ ։ Զբաղեցնում է՝ 27,37 կմ² տարածք։ Պաշտոնական կոդ 09 3 76 162։
Բալուքար
Բալուքար, լեռնագագաթ Հայաստանի Վայոց ձորի մարզում, Վարդենիսի լեռնաշղթայի հարավ-արևելյան մասում ։
Գուրգուռ (ջրվեժ)
Գուրգուռ, ջրվեժ Հայկական լեռնաշխարհում, Արածանիի վրա, Ողական բերդից ոչ հեռու, Խոզմո կոչվող լեռան տակ։ Ունի 8-10 մետր բարձրություն։ Ջրվեժի դղրդյունը լսվում է Մշո դաշտի Քարաձոր և Կարմիր ծառ գյուղերում ։
Ծանոթագրություններ
Կատեգորիա:Հայկական լեռնաշխարհի ջրվեժներ
Տպարան
Տպարան, արտադրական պոլիգրաֆիական ձեռնարկություն, որն զբաղվում է տպագիր արտադրանքի թողարկմամբ։ Հիմնականում տպարաններն օգտագործում են տպագրության օֆսեթ եղանակը։ Գոյություն ունեն նաև այլ տեսակի տպարաններ՝ փոքր տպաքանակի տպարանները օգտագործում են թվային/լազերային/ կամ շիթային/թանակային/տպող սարքեր, ռիզոգրաֆ և այլն։ Լայն տարածում են ստացել լայնաֆորմատ տպագրությունը, տպագրությունը բաժակների, շապիկների, գրիչների և ցանկացած այլ իրերի վրա։ Մեր օրերում ստեղծվել են նաև առցանց տպարաններ։
Կատեգորիա:Տպագրություն
Գոդորեբի
Գոդորեբի, լեռնագագաթ Վրաստանի Սամցխե-Ջավախեթի մարզում, Ջավախքի սարահարթում, Մեծ Աբուլ լեռնագագաթից հյուսիս-արևելք, Փարավան լճակի դեմհանդիման։ Բարձրությունը մոտ 3200 մետր։ Պարզ եղանակին գագաթից տեսանելի են Մեծ Մասիսը, Արագածը, Կազբեկն ու Էլբրուսը ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Վրաստանի լեռնագագաթներ
Ռոբերտ Ժուլ
Ռոբերտ Ժուլ (Robert Žulj, ), խորվաթական ծագման ավստրիացի ֆուտբոլիստ, «Գրոյտեր» ֆուտբոլային ակումբի հարձակվող։